**אלכס קורצמן** (באנגלית: **Alex Kurtzman**; נולד ב-7 בספטמבר 1973) הוא תסריטאי, מפיק ובמאי קולנוע וטלוויזיה יהודי-אמריקאי. הוא ידוע בעיקר בזכות שיתופי הפעולה המוצלחים עם חברו לכתיבה ולהפקה רוברטו אורקי בסרטי המדע הבדיוני "רובוטריקים" ו"סטארטרק", כמו גם סרטי ההמשך שלהם "רובוטריקים 2: הנקמה" ו"האויב בתוכנו - סטארטרק", וכתסריטאי שותף ומפיק בלעדי של הסרט "המומיה".

ביוגרפיה
--------

קורצמן נולד וגדל בסנטה מוניקה שבקליפורניה למשפחה יהודית חילונית. הוא למד בתיכון במימון פרטי בשם קרוסרואדס, ובשנת הלימודים האחרונה פגש את מי שעתיד להיות חברו ושותפו לכתיבה והפקה, רוברטו אורקי. החיבור בין השניים נוצר כאשר גילו את הערצתם המשותפת לסרט "סקס, שקרים ווידאוטייפ" של סטיבן סודרברג, הנחשב לפורץ דרך בגזרת הסרטים העצמאיים. עם סיום שנת הלימודים השניים התפצלו; קורצמן החל ללמוד באוניברסיטת ניו יורק, אולם זמן קצר לאחר מכן עבר לאוניברסיטת וסליין, ואילו אורקי בחר ללמוד באוניברסיטת טקסס באוסטין. אף על פי כן הצמד המשיך לשמור על קשר, וכיוון ששאפו לעבוד במשותף הם נהגו לנצל את זמנם הפנוי כדי לדבר בטלפון, ולפעמים אף להיפגש בבתי קפה בדרום קליפורניה במטרה לכתוב תסריטי דרמה יחד.

ב-2002 נישא קורצמן לסמנתה קאונטר, בתו של עורך הדין ניק קאונטר.

קריירה
------

בשנת 1997 קורצמן מצא לראשונה עבודה בחברת ההפקות "Renaissance Pictures", אותה ניהל בין היתר המפיק והבמאי סם ריימי. במסגרת תפקידו הוא נתבקש לצפות ב-40 פרקים מתוך סדרות הפנטזיה הפולחניות "הרקולס: המסעות המופלאים" ו"זינה הנסיכה הלוחמת", ולאחר שצפה במחצית מהפרקים הוא התקשר לאורקי וקבע בהחלטיות שהם יכולים לכתוב תסריט מהסוג הזה. השניים כתבו תסריט לדוגמה והציגו אותו בפני הגורמים הרלוונטיים, שהחליטו לתת להם שני פרקים עצמאיים. בהמשך, ובעקבות התקף לב שחווה השחקן הראשי ב"הרקולס" קווין סורבו, הצמד התבקש לספק קווי עלילה אחרים בהיעדרו, ומשעמדו במשימה הצליחו קורצמן ואורקי בגיל 24 בלבד להפוך תסריטאים הראשיים של הסדרה. כתוצאה מכך הפופולריות של הצמד עלתה והם החלו לקבל הצעות לכתיבת פרקים של סדרות מסוגה דומה. מבין ההצעות להן נענו כיכבה הסדרה "זהות בדויה" של ג'י ג'י אברהמס, במסגרתה קורצמן אף התנסה בבימוי סדרה לראשונה בחייו.

את המעבר לקולנוע עשו לאחר שהתחבבו על וולטר פ. פארקס, מפיק בפועל בחברה להפקת סרטים "דרימוורקס" אשר נתן לצמד לשכתב בשיתוף פעולה עם תסריטאי אחר את העלילה של "איילנד" עבור הבמאי מייקל ביי. בסרט הושקעו 126 מיליון דולר, ואף על פי שהוא נחל כישלון קופתי בארצות הברית עם הכנסות של רק כ-36 מיליון דולר, "איילנד" הצליח להרוויח כ-127 מיליון דולר מהקרנות ברחבי העולם וסך ההכנסות הסתכם בכ-162 מיליון דולר. עם זאת הסרט לא נחשב להצלחה גדולה, אך ב"דרימוורקס" היו מרוצים מספיק כדי לקרוא לקורצמן ואורקי חזרה לאולפנים כדי לעבוד על הסרט הבא של ביי, "רובוטריקים". סרט זה הכניס לא פחות מכ-710 מיליון דולר, ובניגוד לקודמו נחל הצלחה רבה כשהפך לסרט החמישי עם ההכנסות הגבוהות ביותר בשנת 2007, כמו גם נכנס לרשימת הסרטים עם ההכנסות הגבוהות ביותר בכל הזמנים כשהוא ממוקם 87. בעקבות ההצלחה השניים שימשו כתסריטאים גם בסרט ההמשך "רובוטריקים 2: הנקמה", שהיה אף יותר פופולרי מקודמו כשהפך לסרט הרביעי הרווחי ביותר של שנת 2009 לאחר שהכניס כ-836 מיליון דולר בקופות. על אף ששלושת הסרטים של הצמד לא התחבבו על המבקרים, "איילנד" "רובוטריקים" ו"רובוטריקים 2: הנקמה" הצליחו לגרוף יחד בקופות רווחים של למעלה מ-1.7 מיליארד דולר.

בשנת 2008 הם חברו בשנית לאברהמס כששלושתם יצרו כתבו והפיקו יחד את הסדרה "פרינג'". שיתוף הפעולה בין השלושה נמשך על המסך הגדול כאשר קורצמן ואורקי היו שותפים לכתיבת התסריט הבדיוני של הסרט "סטארטרק" אותו יצר אברהמס, וזה לא רק עוטר לשבח על ידי המבקרים כי אם גם היה להצלחה מסחרית בקופות עם הכנסות עולמיות של כ-385 מיליון דולר. בשנת 2011 כתב העת הנחשב "פורבס" תיאר את השניים כ"הנשק הסודי של הוליווד" לאחר שכלל הסרטים שכתבו לאורך 6 השנים האחרונות הסתכמו בהכנסות של למעלה מ-3 מיליארד דולר בקופות. בשנת 2012 כתבו הצמד תסריט דרמה לסרט "אנשים כמונו" במסגרתו התנסה קורצמן לראשונה בבימויו של סרט. השניים הספיקו לכתוב יחד גם את סרטי ההמשך המצליחים "האויב בתוכנו - סטארטרק" ו"ספיידרמן המופלא 2" לפני שהודיעו באפריל 2014 לכתב העת "וראייטי" על הפסקת שיתוף הפעולה ביניהם בכתיבת סרטים, אולם הם ציינו כי ימשיכו לעבוד יחד בטלוויזיה.

משנת 2013 קורצמן החל להתמקד בהפקה והפיק סרטים כמו "האשליה" של הבמאי האמריקאי-ישראלי בועז יכין וסרט ההמשך "האשליה 2" וסדרות כגון "הוואי חמש אפס", "סליפי הולו" ו"צוות עקרב". בשנת 2017 יצא לאקרנים המותחן "המומיה", שהיווה גרסה מחודשת לסרט המקורי בעל אותו השם משנת 1932, אותו הוא כתב הפיק וביים.

החל משנת 2015 מונה קורצמן על ידי רשת CBS למפיק העל לכל הסדרות החדשות היוצאות בזיכיון מסע בין כוכבים, החל מהסדרה מסע בין כוכבים: דיסקברי שהחלה את שידוריה בשנת 2017. בשנת 2020 מסר קורצמן בריאיון שהרשת ביקשה ממנו לתכנן את עתיד הזיכיון עד לשנת 2027.

פילמוגרפיה
----------

### קולנוע

| שנה | סרט | תפקיד |
| --- | --- | --- |
| תסריטאי | מפיק | במאי |
| 2005 | איילנד | כן | לא | לא |
| האגדה של זורו | כן | לא | לא |
| 2006 | משימה בלתי אפשרית 3 | כן | לא | לא |
| 2007 | רובוטריקים | כן | לא | לא |
| 2008 | לכודים ברשת | לא | כן | לא |
| 2009 | השומרים | כן | לא | לא |
| סטארטרק | כן | מפיק בפועל | לא |
| רובוטריקים 2: הנקמה | כן | לא | לא |
| ההצעה | לא | מפיק בפועל | לא |
| 2011 | הפלישה למערב | כן | כן | לא |
| 2012 | אנשים כמונו | כן | מפיק בפועל | כן |
| 2013 | האויב בתוכנו - סטארטרק | כן | כן | לא |
| האשליה | לא | כן | לא |
| המשחק של אנדר | לא | כן | לא |
| 2014 | ספיידרמן המופלא 2 | כן | מפיק בפועל | לא |
| 2016 | האשליה 2 | לא | כן | לא |
| 2017 | המומיה | כן | כן | כן |
| Bride of Frankenstein | לא | כן | לא |

### טלוויזיה

| שנה | סדרה | תפקיד |
| --- | --- | --- |
| תסריטאי | מפיק בפועל | במאי | יוצר |
| 1997-1999 | הרקולס: המסעות המופלאים | 16 פרקים | פרק אחד | לא | לא |
| 1999-2000 | זינה הנסיכה הלוחמת | פרק אחד | 6 פרקים | לא | לא |
| 2000 | Jack of All Trades | 3 פרקים | 8 פרקים | לא | לא |
| 2001-2004 | זהות בדויה | 10 פרקים | 55 פרקים | פרק אחד | לא |
| 2004 | The Secret Service | כן | כן | לא | לא |
| 2008-2013 | פרינג' | כן | 87 פרקים | לא | כן |
| 2010-2013 | Transformers: Prime | לא | כן | לא | לא |
| 2010-היום | הוואי חמש אפס | כן | כן | לא | לא |
| 2013-היום | סליפי הולו | כן | כן | לא | כן |
| 2014 | מטאדור | לא | כן | לא | לא |
| Identity | לא | כן | לא | לא |
| 2014-היום | צוות עקרב | לא | כן | לא | לא |
| 2015 | ללא גבולות | לא | כן | לא | לא |
| Exit Strategy | לא | כן | לא | לא |
| Tales from the Darkside | לא | כן | לא | לא |
| 2017 | המושיעים | לא | 5 פרקים | לא | לא |
| 2017-היום | מסע בין כוכבים: דיסקברי | כן | כן | לא | כן |
| 2020-2018 | מסע בין כוכבים: מסעות קצרים | כן | כן | לא | כן |
| 2020-היום | מסע בין כוכבים: פיקארד | לא | כן | לא | כן |
| מסע בין כוכבים: סיפונים תחתונים | לא | כן | לא | לא |
| 2021-היום | קלריס | כן | כן | לא | כן |
| 2022-היום | האיש שנפל מכוכב אחר | לא | כן | לא | לא |
| מסע בין כוכבים: עולמות חדשים ומשונים | לא | כן | לא | כן |

קישורים חיצוניים
----------------

ויקישיתוף מדיה וקבצים בנושא **אלכס קורצמן** בוויקישיתוף

* אלכס קורצמן, במסד הנתונים הקולנועיים IMDb (באנגלית)
* אלכס קורצמן, באתר "אידיבי", מאגר הידע העברי לקולנוע ישראלי ועולמי
* אלכס קורצמן, באתר AllMovie (באנגלית)
* אלכס קורצמן, באתר Box Office Mojo (באנגלית)
* אלכס קורצמן, במסד הנתונים הקולנועיים KinoPoisk (ברוסית)

הערות שוליים
------------

1. ↑  Screenwriter Alex Kurtzman ‘Transforms’ filmdom’s giant robot genre, פורסם ב-6 ביולי 2007
2. ↑  S‘Star Trek’ scribes have a partnership that has lived long and prospered), פורסם ב-29 במרץ 2009
3. 1 2 3  Character-Driven Films (but Keep the Kaboom), פורסם ב-24 ביוני 2007
4. 1 2 3 4  Roberto Orci And Alex Kurtzman: Hollywood's Secret Weapons, פורסם ב-18 במאי 2011
5. ↑  The Island Box Office Mojo
6. ↑  Transformers Box Office Mojo
7. ↑  Transformers: Revenge of the Fallen Box Office Mojo
8. ↑  Star Trek Box Office Mojo
9. ↑  Alex Kurtzman & Roberto Orci Splitting Up on Bigscreen (EXCLUSIVE), פורסם ב-22 באפריל 2014
10. ↑  Ken Reilly, Alex Kurtzman Says DISCOVERY Has "Years and Years" Still Ahead; Starting to Map STAR TREK Franchise Out to 2027, October 9, 2020, TrekCore.com
11. 1 2 3 4  סרט טלוויזיה

| מסע בין כוכבים |
| --- |
| יוצרי סדרות הטלוויזיה | ג'ין רודנברי • ריק ברמן • מייקל פילר • ג'רי טיילור • בראנון בראגה • בריאן פולר • אלכס קורצמן • עקיבא גולדסמן • מייקל שייבון • מייק מקמהן |  |
| סדרות טלוויזיה | 

|  |  |
| --- | --- |
| עבר | הסדרה המקורית (1966–1969) • סדרת האנימציה (1973–1974) • הדור הבא (1987–1994) • חלל עמוק 9 (1993–1999) • וויאג'ר (1995–2001) • אנטרפרייז (2001–2005) • מסעות קצרים (2018–2020) • פיקארד (2020–2023) • מסע בין כוכבים: מסעות קצרים מאוד (2023) |
| הווה | דיסקברי (2017–2024) • סיפונים תחתונים (2020–) • פרודיג'י (2021–) • עולמות חדשים ומשונים (2022–) |
| עתיד | אקדמיית צי הכוכבים |

 |
| סרטים | 

|  |  |
| --- | --- |
| הסדרה המקורית | מסע בין כוכבים (1979) • זעמו של חאן (1982) • החיפוש אחר ספוק (1984) • השיבה הביתה (1986) • הגבול האחרון (1989) • הארץ הלא נודעת (1991) |
| הדור הבא | דורות (1994) • המפגש (1996) • המרד (1998) • נמסיס (2002) |
| סרטי האתחול (ציר זמן קלווין) | סטארטרק (2009) • האויב בתוכנו (2013) • אל האינסוף (2016) |
| סרטי טלוויזיה | מדור 31 (עתידי) |

 |
| מדיות נוספות | חאן: סטי אלפא V |
| שונות | אישים • ארגונים • גזעים • דמויות • השפעה תרבותית • טכנולוגיה • מינוחים • מיניות • מקומות • סוגיות מוסריות • פוליטיקה • ציר הזמן • קאנון • ‏Where no man has gone before‏ |
| השפעות תרבותיות | ההשפעה התרבותית של מסע בין כוכבים • כיבוש הגלקסיה • האורוויל • המתיני בבקשה • רודנבריוס |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007321793505171
* BIBSYS: 6096511
* BNE: XX4614319
* BnF: cb15018774g (data)
* GND: 137633629
* ISNI: 0000 0001 1591 8357
* LCCN: n2006036342
* NDL: 001187927
* NKC: xx0071288
* NLK: KAC200904017
* NTA: 370193016
* SUDOC: 129915270
* VIAF: 7664930
* WorldCat: lccn-n2006036342

 |